ພັກຄອມມີວນິດລາວ ຈະໄຂກອງປະຊຸມໃຫຍ່ ຄັ້ງທີ 9
ມີຜູ້ແທນຫຼາຍກວ່າ 500 ຄົນຈະເຂົ້າຮ່ວມ ກອງປະຊຸມໃຫຍ່ຂອງພັກ ທີ່ນະຄອນວຽງຈັນ ໃນວັນພະຫັດມື້ອື່ນ.
ພັກຄອມມີວນີສລາວ ຊຶ່ງເປັນພັກທີ່ປົກຄອງປະເທດຢູ່ໃນເວລານີ້ ພ້ອມແລ້ວທີ່ໄຂ ກອງປະຊຸມໃຫຍ່ຄັ້ງທີ 9 ຂອງພັກໃນວັນພະຫັດມື້ອື່ນນີ້ເພື່ອເລືອກເອົາຄະນະກໍາ ມະການກົມການເມືອງສູນກາງພັກແລະກຳນົດນະໂຍບາຍສໍາລັບໄລຍະ 5 ປີ ຕໍ່ໜ້າ ໃນກອງປະຊຸມຊຶ່ງມີກໍານົດ 5 ວັນດັ່ງກ່າວທີ່ນະຄອນຫລວງວຽງຈັນຄັ້ງນີ້ ມີຜູ້ແທນ ຫລາຍກວ່າ 500 ຄົນ ຈະສຸມໃສ່ດ້ານນະໂຍບາຍເສດຖະກິດໃນະນະທີ່ປະເທດລາວ ກໍາລັງດີ້ນຮົນເພື່ອໃຫ້ພົ້ນຈາກການເປັນປະເທດທີ່ຍັງ ດ້ອຍພັດທະນາໃຫ້ໄດ້ໃນປີ 2020 ນອກນີ້ແລ້ວບັນດາຜູ້ແທນຍັງຈະໄດ້ຮັບຟັງການທົບທວນຄວາມກ້າວໜ້າທີ່ ໄດ້ຮັບໃນໄລຍະຫ້າປີຜ່ານມາ ກອງປະຊຸມດັ່ງກ່າວນີ້ ຍັງເປັນການເປີດເວທີການເລືອກຕັ້ງທົ່ວປະເທດ ທີ່ຈະຈັດຂຶ້ນ ໃນທ້າຍເດືອນເມສານີ້ ໃນປະເທດລາວທີ່ມີພັກການເມືອງແຕ່ພັກດຽວນັ້ນ ພັກປະຕິວັດປະຊາຊົນລາວ ເປັນພັກການເມືອງພັກດຽວເທົ່ານັ້ນທີ່ຖືກຕ້ອງຕາມກົດ ໝາຍໃນລາວນັບຕັ້ງແຕ່ພັກໄດ້ພັກດັ່ງກ່າວໄດ້ເຂົ້າກໍາອໍານາດບໍລິຫານປະເທດໃນປີ 1975 ເປັນຕົ້ນມາໃນຕອນທ້າຍຂອງສົງຄາມຫວຽດນາມ